
ΑΠΟΦΑΣΕΙ Σ 

Αριθ. οικ 7293 (1) 

Έγκριση του Οργανισμού Εσωτερικής Υπηρεσίας του Δη¬ 
μοτικού Οργανισμού Νεολαίας και Άθλησης του Δή¬ 
μου Χίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του άρθρου 12 του Ν. 1188/1981 όπως τροποποιή¬ 
θηκαν με τις διατάξεις του Ν. 1832/1989 και του άρθρου 8 
παρ. 5 του Ν. 2307/1995. 

β. Του άρθρου 198του Π.Δ410/1995. 

γ. Του άρθρου 7του Ν. 2503/1997. 

δ. Του άρθρου 26α του ΠΔ 410/1995. 

2. Την υπ’ αριθ. 6/2004 απόφαση του Διοικητικού Συμ¬ 
βουλίου του Δημοτικού Οργανισμού Νεολαίας και Άθλη¬ 
σης του Δήμου Χίου καθώς και την αρ. 185/2004 απόφα¬ 
ση του Δημοτικού Συμβουλίου Δήμου Χίου που αφοράτην 
σύμφωνη γνωμοδότησή του 

3. Την υπ’ αριθ. 10/3/2004 απόφαση του υπηρεσιακού 
συμβουλίου ΟΤΑ Ν. Χίου. 

4. Την 1483/29.10.1997 (ΦΕΚ 1010/Β/1997) απόφαση 
του Γενικού Γραμματέα Περιφέρειας Βορ. Αιγαίου περί 
μεταβίβασης δικαιώματος υπογραφής, αποφασίζουμε: 

Εγκρίνουμε την υπ’ αριθ. 6/2004 απόφαση του Διοικητι¬ 
κού Συμβουλίου του Δημοτικού Οργανισμού Νεολαίας 
καιΆθλησηςτου Δήμου Χίου με την οποία ψηφίζεται ο Ορ¬ 
γανισμός Εσωτερικής Υπηρεσίας που έχει ως εξής : 

Άρθρο 1 

Διάρθρωση των Υπηρεσιών 

Του Δημοτικού Οργανισμού Νεολαίας καιΆθλησηςτου 
Δήμου Χίου. 

Οι Υπηρεσίες του Δημοτικού Οργανισμού Νεολαίας και 
Άθλησης του Δήμου Χίου λειτουργούν σε επίπεδο τμήμα¬ 
τος σύμφωνα με την υπ’αριθμ 6907/6.10.2003 (ΦΕΚ 
881/14.06.2004) συστατική πράξη προσαρμογής του. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε επίπεδο τμήματος με γραφεία 

1) Διοικητικών και Οικονομικών Υπηρεσιών 

2) Συντήρησης και Κατασκευής Αθλητικών Εγκαταστά¬ 
σεων 

3) Αθλητικών και Πολιτιστικών Δραστηριοτήτων. 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ- ΚΑΘΗΚΟΝΤΑ 
ΠΡΟΪΣΤΑΜΕΝΟΥ 

1) Φροντίζει για την έγκαιρη και σωστή υλοποίηση των 
αποφάσεωντου Διοικητικού Συμβουλίου. 

2) Εισηγείται στο Διοικητικό Συμβούλιο για τη στελέχω- 
ση με προσωπικό του τμήματος του και για την απόδοση 
των προγραμμάτων αθλητισμού. 

Έχει την ευθύνη για την πιστή εφαρμογή του Κανονι¬ 
σμού λειτουργίας του Δημοτικού Οργανισμού Νεολαίας 
και Άθλησης του Δήμου Χίου. 

Έχει την ευθύνη για την ομαλή λειτουργία, τάξη και κα¬ 
θαριότητα του Δημοτικού Σταδίου του Δημοτικού Οργα¬ 
νισμού Νεολαίας και Άθλησης του Δήμου Χίου σε θέματα 
συντήρησης - καθαριότητας. 

3) Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση του. 

4) Μετά από συνεννόησης μετις αρμόδιες Υπηρεσίες ει- 
σηγείται για τις αναγκαίες προμήθειες. 

5) Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

6) Σε συνεννόηση με τον συντηρητή χλοοτάπητα καθο¬ 
ρίζει τις προπονήσεις του ποδοσφαιρικού τμήματος. 

7) Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για την διεξαγωγή Αθλητι¬ 
κών και Πολιτιστικών εκδηλώσεων. 

8) Ενημερώνει την Διοίκηση για τις ελλείψεις διαφόρων 
Αθλητικών οργάνων και λοιπών ειδών συντήρησης και κα¬ 
θαριότητας. 

Φροντίζει και ελέγχει όλες τις Αθλητικές εγκαταστάσεις 
που περιβάλλουν το Δημοτικό Στάδιο του Δημοτικού Ορ¬ 
γανισμού Νεολαίας και Άθλησης του Δήμου Χίου. 

9) Σε κάθε περίπτωση ατυχήματος ή υγειονομικού επει¬ 
σοδίου οφείλει να εξασφαλίσει τα μέσα και τις διαδικα¬ 
σίες για άμεση μεταφορά σε ανάλογο Νοσοκομείο όσων 
έχουν ανάγκη, καθώς και την καταλληλότητα και συνεχή 
ετοιμότητα του υγειονομικού προσωπικού. 

10) Εισηγείται στο Διοικητικό Συμβούλιο όλα τα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

ΚΑΘΗΚΟΝΤΑ ΠΡΟΪΣΤΑΜΕΝΩΝ 

1) Χειρίζεται θέματα που έχουν σχέση με τους εργαζό¬ 
μενους του Δημοτικού Οργανισμού Νεολαίας και Άθλη¬ 
σης του Δήμου Χίου. 

Τηρεί ενημερωμένους με όλα τα απαραίτητα στοιχεία 
τους Υπηρεσιακούς Ατομικούς Φακέλους των εργαζομέ¬ 
νων του Δημοτικού Οργανισμού Νεολαίας και Άθλησης 
του Δήμου Χίου 

2) Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Οργανισμό Νεολαίας 
και Άθλησης του Δήμου Χίου. 

3) Καθορίζει το εβδομαδιαίο πρόγραμμα εργασίας του 


προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή Γραφείων. 

4) Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ότι αφορά τους εργαζομένους 
του Δημοτικού Οργανισμού Νεολαίας και Άθλησης του 
Δήμου Χίου - εισηγούμενος ανάλογα στο Διοικητικό συμ¬ 
βούλιο. 

5) Εγκρίνει τις άδειες των εργαζομένων του Δημοτικού 
Οργανισμού Νεολαίας και Άθλησης του Δήμου Χίου. 

6) Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

7) Φροντίζει για την έγκαιρη σύνταξη, αναμόρφωση του 
ετησίου προϋπολογισμού σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς επίσης και την έγκαιρη σύνταξη και υποβολή 
του ετήσιου Απολογισμού. 

8) Παρακολουθεί την κίνηση Εσόδων - Εξόδων του Δη¬ 
μοτικού Οργανισμού Νεολαίας και Άθλησης του Δήμου 
Χίου. 

κατά τομέα δραστηριότητας και ενημερώνει έγκαιρα 
τις ενδιαφερόμενες υπηρεσίες και το Διοικητικό Συμβού¬ 
λιο. 

9) Προσδιορίζει τις τακτικές ανάγκες του Δημοτικού 
Οργανισμού Νεολαίας και Άθλησης του Δήμου Χίου σε 
ετήσια βάση και προβαίνει στην προμήθεια διαφόρων υλι¬ 
κών. 

10) Διενεργεί διαγωνισμό για μισθώσεις, εκμισθώσεις 
προμήθειες που αφορούν το Δημοτικό Οργανισμό Νεο¬ 
λαίας και Άθλησης του Δήμου Χίου σύμφωνα με τις δια¬ 
τάξεις που ισχύουν για τα ΝΠΔΔτων ΟΤΑ. 

11) Φροντίζει για την σύνταξη, προώθηση και έγκριση 
διαφόρων ενταλμάτων. 

12) Φροντίζει για την είσπραξη διαφόρων πόρων του 
Δημοτικού Οργανισμού Νεολαίας και Άθλησης του Δή¬ 
μου Χίου. 

13) Φροντίζει για την μισθοδοσία και λοιπές παροχές 
στους εργαζομένους. 

14) Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
ΙΚΑ κ.λ.π σύμφωνα μετις ισχύουσες διατάξεις των ΟΤΑ. 

15) Παραλαμβάνει και φυλάσσει το υλικό που προορί¬ 
ζεται για το Δημοτικό Οργανισμό Νεολαίας και Άθλησης 
Δήμου Χίου. 

16) Φροντίζει για την διανομή του υλικού σύμφωνα με 
τον προορισμό τους. 

17) Προβαίνει σε καταστροφή και εκποίηση του άχρη¬ 
στου υλικού. 

18) Τηρεί τα απαιτούμενα βιβλία κλπ σύμφωνα με τις 
διατάξεις περί ΝΠΔΔτων ΟΤΑ. 

19) Συνεργάζεται με άλλα τμήματα ή Γ ραφείο για θέμα¬ 
τα συναρμοδιότητας. 

20) Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού Οργανισμού Νεολαίας 
και Άθλησης Δήμου Χίου για την άμεση παροχή υγειονο¬ 
μικής περίθαλψης στους ευρισκόμενους στους χώρους 
του Δημοτικού Σταδίου του Δημοτικού Οργανισμού Νεο¬ 
λαίας και Άθλησης του Δήμου Χίου. 

21) Έχει την δυνατότητα να εξουσιοδοτήσει εγγράφως 
κάποιον υπάλληλο του τμήματος ή Γ ραφείου του για την 
Διεκπεραίωση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΩΝ 

ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 

ΚΑΘΗΚΟΝΤΑ ΠΡΟΪΣΤΑΜΕΝΩΝ 

1) Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2) Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

3) Ευθύνεται για την φύλαξη, συντήρηση, επισκευή του 
υλικού και μέσων εξοπλισμού του Δημοτικού Σταδίου του 
Δημοτικού Οργανισμού Νεολαίας και Άθλησης του Δή¬ 
μου Χίου. 

4) Τηρεί ενημερωτικά μητρώα για όλες τις εγκαταστά¬ 
σεις και το υλικό. 

5) Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με τις προμήθει¬ 
ες σε ετήσια βάση. 

6) Φροντίζει για τον προσδιορισμό των αναγκών στο 
προσωπικό του τμήματος του και εισηγείται σχετικά στο 
Διοικητικό Συμβούλιο 

7) Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά την συντήρηση των 
εγκαταστάσεων και του υλικού. 

8) Συνεργάζεται με το άλλο τμήμα ή Γραφείο για θέμα¬ 
τα αρμοδιότητας. 

9) Φροντίζει και έχει την ευθύνη για την συντήρηση 
όλωντων εγκαταστάσεων του Δημοτικού Σταδίου του Δη¬ 
μοτικού Οργανισμού Νεολαίας και Άθλησης του Δήμου 
Χίου και συγκεκριμένα: 

• Των κτιριακών εγκαταστάσεων 

• Των ηλεκτρολογικών εγκαταστάσεων 

• Των υδραυλικών και θερμοϋδραυλικών εγκαταστά¬ 
σεων 

• Των υπαίθριων εγκαταστάσεων 

• Των ξυλουργικών εγκαταστάσεων 

• Των χλοοταπήτων 

• Των κήπων-παρτεριών 

• Κλάδεμα, κόψιμο χόρτων, λίπανση, ράντισμα, σκάψι¬ 
μο 

11) Την ευθύνη της χάραξης των γραμμών σε οποιαδή¬ 
ποτε Αγωνιστικό χώρο έχει το εν λόγω τμήμα. 

12) Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. 

Μόνο στην περίπτωση που οι γραμμές φαίνονται και 
απλώς χρειάζονται φρεσκάρισμα για τον συγκεκριμένου 
αγώνα ποδοσφαίρου, τότε το φρεσκάρισμα γίνεται από 
τον υπάλληλο κλάδου ΥΕ φύλακα-γενικών καθηκόντων 
πελάτη που έχει υπηρεσία στο γήπεδο αυτό 

13) Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

Κάθε εργασία, τροποποίηση, αλλαγή επέκταση μηχα¬ 
νολογικού, ηλεκτρολογικού, υδραυλικής εγκατάστασης 
του σχεδίου του Δημοτικού Σταδίου του Δημοτικού Ορ¬ 
γανισμού Νεολαίας και Άθλησης Δήμου Χίου γίνεται σύμ¬ 
φωνα με τις διατάξεις του Π.Δ.410/(Δ.Κ.Κ.) 

Μια φορά το χρόνο τουλάχιστον θα πρέπει να υπάρχει 
έλεγχος λειτουργίας των Μηχανολογικών εγκαταστάσε¬ 


ων από αρμόδιο μηχανικό της Τεχνικής Υπηρεσίας του 
Δήμου Χίου και έλλειψη αυτής απάτην αρμόδια υπηρεσία 
της Περιφέρειας. 

Όπου λειτουργούν καυστήρες, λέβητες ΒΟΙΕΙ-ΕΒ υπο¬ 
χρεωτικά θα γίνει συντήρηση τουλάχιστον δυο φορές το 
χρόνο α)είτε από υπάλληλο αντίστοιχης ειδικότητας 

β)είτε από ειδικό συνεργείο συντήρησης και θα διακό¬ 
πτεται η λειτουργία του Δημοτικού Σταδίου του Δημοτι¬ 
κού Οργανισμού Νεολαίας και Άθλησης του Δήμου Χίου 
μετά από εισήγηση του αρμοδίου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΓΡΑΦΕΙΟΥ 

ΑΘΛΗΤΙΚΩΝ ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 

ΚΑΘΗΚΟΝΤΑ ΠΡΟΪΣΤΑΜΕΝΩΝ 

1) Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2) Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3) Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

4) Εισήγηση προς τη διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

5) Συντονισμός παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6) Συνεργασία με τα αθλητικά σωματεία και συλλόγους 
του Δήμου Χίου και παροχή κάθε δυνατής βοήθειας στη 
λειτουργία αυτών. 

7) Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8) Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

9) Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10) Ευθύνη για την καλή λειτουργία και απόδοση της 
υλικοτεχνικής υποδομήςτων αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11) Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητας τους. 

12) Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματα τους. 

13) Παροχή πρώτων βοηθειών, περίθαλψης, αντιμετώ¬ 
πιση έκτακτων περιστατικών (κακώσεων, τραυματισμών 
κλπ.)όλων των αθλουμένων εντός των χώρων άθλησης. 

14) Τήρηση ατομικών καρτελών των αθλουμένων και 
σημείωση των αποδόσεων τους. 

15) Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Δημοτικού Οργα¬ 
νισμού Νεολαίας και Άθλησης του Δήμου Χίου (διοργά¬ 
νωση συνεντεύξεων τύπου, προετοιμασία και επιμέλεια 
αρθρογραφίας, συνεργασία με Μ.Μ.Ε.κ.α.). 

16) Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17) Μέριμνα για την προβολή όλων των αθλητικών και 
πολιτιστικών εκδηλώσεων καθώς και έκδοση διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κλπ.) 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΣΤΑΔΙΟΥ ΔΗΜΟΥ ΧΙΟΥ 

• Οι θέσεις των κατηγοριών ΠΕ,ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ', Β', Α' (καταλη¬ 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ', Β', (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα.50/2001,37 α/87 και 22/90. 

• Οι θέσεις που προβλέπονται ανά κατηγορία και κλά¬ 
δο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΠΕ ΚΑΘΗΓΗΤΩΝ 1 1 

ΦΥΣΙΚΗΣ ΑΓΩΓΗΣ 
(ΠΕΙ 0) 

ΣΥΝΟΛΑ 1 

ΚΑΤΗΓΟΡΙΑ ΤΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΤΕ ΔΙΟΙΚΗΤΙΚΟΥ- 1 

ΛΟΓΙΣΤΙΚΟΥ (ΤΕ17) 

ΣΥΝΟΛΑ 1 

ΚΑΤΗΓΟΡΙΑ ΔΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΔΕ ΔΙΟΙΚΗΤΙΚΩΝ/ 1 1 

ΓΡΑΜΜΑΤΕΩΝ (ΔΕΙ) 

ΔΕ ΤΕΧΝΗΤΩΝ (ΔΕ 30) 1 

ΣΥΝΟΛΑ 2 1 

ΚΑΤΗΓΟΡΙΑ ΥΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΥΕ ΓΕΝΙΚΩΝ 3 2 

ΚΑΘΗΚΟΝΤΩΝ 

ΣΥΝΟΛΑ 3 2 

Προσωποπαγείς θέσεις 

• Προβλέπονται τρεις (3) θέσεις διαφόρων ειδικοτήτων 
για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο18παρ.12 Ν. 2503/1997). 


Άρθρο7 

ΠΡΟΪΣΤΑΜΕΝΟΙ ΤΜΗΜΑΤΟΣ ΚΑΙ ΓΡΑΦΕΙΩΝ 

- Ο Προϊστάμενος του Τμήματος 

προέρχεται από τους κλάδους : 

• ΤΕ Διοικητικών/ Γραμματέων 

• ΔΕ Διοικητικών/ Γ ραμματέων 

Α.Ο Προϊστάμενος του Γ ραφείου Διοικητικών και Οικο¬ 
νομικών Υπηρεσιών προέρχεται από τους κλάδους : 

• ΤΕ Διοικητικών/ Γ ραμματέων 

• ΔΕ Διοικητικών/ Γ ραμματέων 

Β. Ο Προϊστάμενος του Γ ραφείου Συντήρησης και Κα¬ 
τασκευών των Αθλητικών εγκαταστάσεων προέρχεται 
από τον κλάδο 

• ΔΕ Τεχνιτών 

Γ. Ο Προϊστάμενος του Γ ραφείου Αθλητικών και Πολιτι¬ 
στικών Δραστηριοτήτων προέρχεται από τους κλάδους. 

• ΠΕ Καθηγητών Φυσικής Αγωγής και ελλείψει αυτού 

• ΤΕ Διοικητικών/ Γ ραμματέων και ελλείψει αυτού 

• ΔΕ Διοικητικών/ Γ ραμματέων. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη 200.000 Ευρώ σε βά¬ 
ρος του προϋπολογισμού του οικονομικού έτους 2004. 

Για τα υπόλοιπα έτη δεν μπορεί να προϋπολογισθεί. 

Άρθρο 10 

Η ισχύς του παρόντος οργανισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθείγι αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 22 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΚΩΝ/ΝΟΣ ΒΙΔΡΟΣ 

-*- 

Αριθ. 13579 (2) 

Σύσταση «Ενιαίου Συνδέσμου Διαχείρισης Απορριμμά¬ 
των των Δήμων Κεντρικής Εύβοιας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 7 &9του Ν. 2503/1997 (Δι¬ 
οίκηση, οργάνωση, στελέχωση της περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις). 

2. Τις διατάξεις του Ν. 2539/1997 (Συγκρότηση πρωτο¬ 
βάθμιας Τ.Α.). 

3. Τις διατάξεις των άρθρων 206 όπως συμπληρώθηκε 
από τις όμοιες της παρ. 2 άρθρο 8 του Ν. 2839/2000,207, 
208 και 210 του Π.Δ. 410/1995 (Δ.Κ.Κ.). 

4. Τιςυπ’ αριθ. 7/02Δ.Σ. Δήμου Αμαρυνθίων, 172/01 Δ.Σ. 
Δήμου Ανθηδόνος, 190/01 Δ.Σ. Δήμου Αυλίδος, 131/2001 
Δ.Σ. Δήμου Διρφύων, 129/2001 Δ.Σ. Δήμου Ερέτριας, 
357/2001 Δ.Σ. Δήμου Ληλαντίων, 205/2001 Δ.Σ. Δήμου 
Μεσσαπίων, 28/2002Δ.Σ. Δήμου Ν. Αρτάκης και224/2001 
Δ.Σ. Δήμου Χαλκιδέων, αποφάσεις περί «Σύστασης Ενιαί¬ 
ου Συνδέσμου Διαχείρισης Απορριμμάτων Δήμων Κεντρι¬ 
κής Εύβοιας». 

5. Τις υπ’ αριθ. 119/2003 Δ.Σ. Αμαρυνθίων, 92/03 Δ.Σ. 
Ανθηδόνος, 80/2003 Δ.Σ. Αυλίδας, 127/2003 Δ.Σ. Διρ- 
φύων, 83/2003 Δ.Σ. Ερέτριας, 331/2004 Δ.Σ. Ληλαντίων, 
111/2003 Δ.Σ. Μεσσαπίων, 108/2003 Δ.Σ. Ν. Αρτάκης και 
243/2003 Δ.Σ. Χαλκιδέων, αποφάσεις περί ορισμού αντι¬ 
προσώπων στον Ενιαίο Σύνδεσμο Διαχείρισης Απορριμ¬ 
μάτων Δήμων Κεντρικής Εύβοιας. 

6. Τις υπ’ αριθ. 51/2004 Δ.Σ. Αμαρυνθίων, 03/2004 Δ.Σ. 
και 103/2004 Δ.Σ. Ανθηδόνος, 74/2004 και 84/2004 Δ.Σ. 
Αυλίδας, τον προϋπολογισμό έτους 2004 του Δήμου Διρ- 
φύων, 31 /2004 Δ.Σ. Ερέτριας, 272/2004 και 331/2004 Δ.Σ. 
Ληλαντίων, 36/2004 Δ.Σ. Μεσσαπίων, 133/2004 Δ.Σ. Ν. 
Αρτάκης, 164/2004 Δ.Σ. Χαλκιδέων, αποφάσεις που αφο¬ 
ρούν την οικονομική συμμετοχή των Δήμων στον Ενιαίο 
Σύνδεσμο Διαχείρισης Απορριμμάτων Δήμων Κεντρικής 
Εύβοιας. 

7. Την υπ’ αριθ. 76088/12.3.1997 κοινή απόφαση των 
Υπουργών Ε.Σ.Δ.Δ.Α. και ΠΕ.ΧΩ.Δ.Ε. περί έγκρισης των 
περιβαλλοντικών όρων για την κατασκευή και λειτουργία 
των έργων βελτίωσης - αποκατάστασης - ανάπλασης και 
αναδιοργάνωσης του χώρου διάθεσης απορριμμάτων 
του Δήμου Χαλκιδέων και την αριθ. 3926/3.10.2002 από¬ 
φαση του Γ.Γ.Π. Στερεάς Ελλάδας περί παράτασης 
ισχύος της εν λόγω απόφασης. 

8. Τις υπ’ αριθ. 5921/1997, 2267/1999 και 1526/5.4.2004 
αποφάσεις του Γ.Γ.Π. Στερεάς Ελλάδας για μεταβίβαση 
δικαιώματος υπογραφής «Με εντολή Γενικού Γραμματέα 
Περιφέρειας», αποφασίζουμε: 

Α. Συστήνουμε Σύνδεσμο με την επωνυμία «ΕΝΙΑΙΟΣ 
ΣΥΝΔΕΣΜΟΣ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ ΔΗΜΩΝ 
ΚΕΝΤΡΙΚΗΣ ΕΥΒΟΙΑΣ» και με διακριτικό τίτλο 
«Ε.Σ.Δ.Α.Δ.Κ.Ε.» που διέπεται από τις διατάξεις των άρ¬ 
θρων 206 έως και 211 του Π.Δ. 410/1995 (Δ.Κ.Κ.) όπως 
τροποποιήθηκαν και ισχύουν. 

1. Στο Σύνδεσμο θα συμμετέχουν εννέα (9) Δήμοι της 
κεντρικής Εύβοιας, οι εξής: Δήμος Αμαρυνθίων, Δήμος 
Ανθηδόνος, Δήμος Αυλίδας, Δήμος Διρφύων, Δήμος 
Ερέτριας, Δήμος Ληλαντίων, Δήμος Μεσσαπίων, Δήμος 
Ν. Αρτάκης και Δήμος Χαλκιδέων. 

2. Σκοπός του Συνδέσμου είναι η εκτέλεση έργων - ερ¬ 
γασιών, η παροχή υπηρεσιών και ο σχεδιασμός και η κα¬ 
τάρτιση προγραμμάτων και μεθόδων για την ανάπτυξη 
του ευρύτερου χώρου και συγκεκριμένα: 

• Η λειτουργία οργανωμένου χώρου υποδοχής απορ¬ 
ριμμάτων 

• Η περισυλλογή, αποκομιδή, επεξεργασία και εκμε¬ 
τάλλευση απορριμμάτων 

• Η δημιουργία σύγχρονων μονάδων διαχείρισης στε¬ 
ρεών αποβλήτων. 

• Η διεκπεραίωση προγραμμάτων ενημέρωσης - ευαι- 


σθητοποίησης πολιτών σχετικά με τη διαχείριση στερεών 
αποβλήτων. 

• Η εξασφάλιση βέλτιστης παροχής υπηρεσιών 

• Η πλήρης και δίκαιη εφαρμογή της αρχής «ο ρυπαί¬ 
νω ν πληρώνει» 

• Η προώθηση κινήτρων μείωσης παραγωγής αποβλή¬ 
των 

• Η κοινωνική αποδοχή των έργων 

• Η οικονομική βιωσιμότητα των φορέωνκαιτων έργων 

• Οργανωτικά και τεχνοκρατικά θέματα διαχείρισης 
των αποβλήτων. 

3. Ως έδρα του Συνδέσμου ορίζεται η πόλη της Χαλκί¬ 
δας, της πρωτεύουσας του Νομού Εύβοιας. 

4. Κάθε Δήμος που συμμετέχει στο Σύνδεσμο θα κατα¬ 
βάλει ως αρχικό κεφάλαιο το ποσό των 0,59 Ευρώ ανά κά¬ 
τοικο με βάση την υπ’ αριθμ. 6821/Γ5-908 κοινή Υπουργι¬ 
κή Απόφαση (ΦΕΚ 715/12.6.2002 τ. Β'). Ως ετήσια εισφο¬ 
ρά κάθε Δήμου προς το Σύνδεσμο ορίζεται το ποσό των 
0,29 Ευρώ ανά κάτοικο κάθε Δήμου που συμμετέχει ως 
άνω σ' αυτόν, με βάση την προαναφερθείσα απόφαση. 

5. Ο Σύνδεσμος διοικείται από το Διοικητικό Συμβούλιο, 
την Εκτελεστική Επιτροπή και τον Πρόεδρό του. 

Το Διοικητικό Συμβούλιο του Ε.Σ.Δ.Α.Δ.Κ.Ε., αποτελεί- 
ται από 20 μέλη που καθορίζονται με βάση τον πληθυσμό 
κάθε Δήμου που συμμετέχει (ΦΕΚ 715/12.6.2002 τ.Β') 
όπως παρακάτω: 


ΔΗΜΟΣ ΧΑΛΚΙΔΕΩΝ 

53.584 κατοίκους 

9 μέλη 

ΔΗΜΟΣ ΛΗΛΑΝΤΙΩΝ 

15.568 

3 

ΔΗΜΟΣ ΜΕΣΣΑΠΙΩΝ 

13.756 

2 

ΔΗΜΟΣ Ν. ΑΡΤΑΚΗΣ 

8.646 

1 

ΔΗΜΟΣ ΑΥΛΙΔΑΣ 

8.300 

1 

ΔΗΜΟΣ ΑΜΑΡΥΝΘΙΩΝ 

7.356 

1 

ΔΗΜΟΣ ΔΙΡΦΥΩΝ 

7.308 

1 

ΔΗΜΟΣΑΝΘΗΔΟΝΟΣ 

6.104 

1 

ΔΗΜΟΣ ΕΡΕΤΡΙΑΣ 

5.969 

1 


Τα μέλη του Διοικητικού Συμβουλίου του Συνδέσμου 
υποδεικνύονται από τα Δημοτικά Συμβούλια κάθε Δήμου 
που συμμετέχει στο Σύνδεσμο και είναι ο εκάστοτε Δή¬ 
μαρχος ή άλλο αιρετό μέλος του. Η θητεία του Διοικητι¬ 
κού Συμβουλίου ακολουθεί τη δημοτική περίοδο. 

Το Διοικητικό Συμβούλιο του συνδέσμου έχει τις αρμο¬ 
διότητες του Δημοτικού Συμβουλίου. 

Το Διοικητικό Συμβούλιο στη πρώτη συνεδρίαση εκλέ¬ 
γει τον Πρόεδρο, τον Αντιπρόεδρο και την Εκτελεστική 
Επιτροπή, με διετή θητεία. 

Η Εκτελεστική Επιτροπή του Ε.Σ.Δ.Α.Κ.Ε. αποτελείται 
από τον Πρόεδρο του Συνδέσμου ως Πρόεδρο, τον Αντι¬ 
πρόεδρο του Συνδέσμου και ένα μέλος που εκλέγεται με 
τον αναπληρωματικό του από το Διοικητικό Συμβούλιο 
του Συνδέσμου κάθε δύο (2) χρόνια. 

Η Εκτελεστική Επιτροπή έχει τις αρμοδιότητες της Δη¬ 
μαρχιακής Επιτροπής. 

6. Πόροι του Συνδέσμου είναι: 

• Πρόσοδοι από την περιουσία του 

• Οι ετήσιες εισφορές των Δήμων που συμμετέχουν 

• Δωρεές, επιχορηγήσεις, εισφορές που παρέχει το 
Δημόσιο ή άλλα φυσικά ή νομικά πρόσωπα ή οργανισμοί. 

• Πρόσοδοι από φόρους, τέλη, δικαιώματα που επι¬ 
βάλλονται υπέρ του Συνδέσμου. 

• Έσοδα από ένταξη έργων σε χρηματοδοτικά προ¬ 
γράμματα. 

7. Ως χρονική διάρκεια του Ε.Σ.Δ.Α.Δ.Κ.Ε. ορίζονται τα 

πενήντα (50) έτη από τη δημοσίευση της συστατικής πρά¬ 
ξης στην Εφημερίδατης Κυβερνήσεως, δυναμένης ναπα- 
ραταθεί κατά τις διατάξειςτου άρθρου 206παρ. 5του ΠΔ 
410/1995. 

8. Ο Σύνδεσμος διαλύεται με απόφαση του Διοικητικού 
Συμβουλίου και σύμφωνα με τις προϋποθέσεις του άρ¬ 
θρου 211 του ΠΔ410/1995. 

9. Ο Ε.Σ.Δ.Α.Δ.Κ.Ε. εκπροσωπείται στα Δικαστήρια και 
σε κάθε αρχή από τον Πρόεδρο αυτού και όταν απουσιά¬ 
ζει ή κωλύεται από τον Αντιπρόεδρο αυτού. 

10. Κάθε λεπτομέρεια σχετική με την οργάνωση, τη δι¬ 
οίκηση, τη λειτουργία και τη διαχείριση του Συνδέσμου, 
θα καθορισθεί με Κανονισμούς που θα συντάξει το Διοι¬ 
κητικό Συμβούλιο του Συνδέσμου. 

Με την πράξη αυτή προκαλείται σε βάρος των προϋπο¬ 
λογισμών των Δήμων, δαπάνη για το αρχικό κεφάλαιο και 
την ετήσια εισφορά, ύψους τόσο όσο προκύπτει από τα 
ανωτέρω άρθρα 4 και 5. Η πίστωση που αναλογεί έχει εγ¬ 
γράφει στον προϋπολογισμό, του οικονομικού έτους 
2004. Για τα επόμενα οικονομικά έτη θα εγγράφει ανάλο¬ 
γη πίστωση στους αντίστοιχους κωδικούς των προϋπολο- 
γισμώντων Δήμων που συμμετέχουν στο Σύνδεσμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 24 Νοεμβρίου 2004 

Με εντολή Γ ενικού Γ ραμματέα Περιφέρειας 

Η Διευθύντρια 

Α. ΛΑΔΕΡΟΥ-ΤΣΙΜ Π ΡΙΚΙΔΟΥ 

-♦- 

(3) 

Χορήγηση άδειας άσκησης επαγγέλματος Κοινωνικού 
Λειτουργού στην ΧΡΥΣΟΥ ΕΛΕΝΗ ΤΟΥ ΛΥΚΟΥΡΓΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθ. 12296/25.11.2004 απόφαση του Νο¬ 
μάρχη Αθηνών χορηγείται στην ΧΡΥΣΟΥ ΕΛΕΝΗ ΤΟΥ ΛΥ¬ 
ΚΟΥΡΓΟΥ άδεια άσκησης επαγγέλματος Κοινωνικού Λει¬ 
τουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 

-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην ΖΑΦΕΙΡΑΚΗ ΤΡΥΓΩΝΑ ΤΟΥ ΙΩΑΝ- 
ΝΟΥ. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθ. 12297/25.11.2004 απόφαση του Νο¬ 
μάρχη Αθηνών χορηγείται στην ΖΑΦΕΙΡΑΚΗ ΤΡΥΓΩΝΑ 
ΤΟΥ ΙΩΑΝΝΟΥ άδεια άσκησης επαγγέλματος Κοινωνικού 
Λειτουργού. 

Ο Νομάρχης 
ΙΩΑΝΝΗΣ ΣΓΟΥΡΟΣ 


(5) 

Χορήγηση άδειας άσκησης επαγγέλματος Κοινωνικού 
Λειτουργού στηνΔρίβα Νικολέτατου Θωμά. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθ. 5748/15.11.2004 απόφαση του Νομάρ¬ 
χη Αθηνών έχει χορηγηθεί στην Δρίβα Νικολέτα του θω¬ 
μά άδεια ασκήσεως επαγγέλματος Κοινωνικού Λειτουρ¬ 
γού. 

Ο Νομάρχης κ.α.α. 

Ο Βοηθός Νομάρχης 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ. 4761 (6) 

Καθιέρωση υπερωριακής απασχόλησης των υπαλλήλων 
της Ν.Α. Λέσβου για το Β' εξάμηνο 2004. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τις διατάξειςτου Π.Δ. 30/1996 «Κώδικας Ν.Α.», όπως 
τροποποιήθηκε και συμπληρώθηκε μέχρι την εφαρμογή 
του Ν. 3013/2002. 

2. Το Ν. 2683/1999 άρθρο 29. 

3. Το Ν. 2592/1998 άρθρο 15. 

4. Το Ν. 2738/1999 άρθρο 25 παρ. 7. 

5. Την υπ’ αριθ. 2/8893/0022/31.12.2003 εγκύκλιο του 
Υπουργείου Οικονομίας & Οικονομικών Γ.Λ.Κ. αναφορικά 
με την υπερωριακή απασχόληση των υπαλλήλων. 

6. Το γεγονός ότι οι υπάλληλοι ορισμένων υπηρεσιών 
της Ν.Α. Λέσβου, λόγω της φύσεως της εργασίας τους 
εργάζονται και πέρα του κανονικού ωραρίου καθώς και 
εξαιρέσιμες και αργίες 

7. Την ύπαρξη της απαιτούμενης πίστωσης στον προϋ¬ 
πολογισμό της Ν.Α. Λέσβου. 

8. Το γεγονός ότι στην Ν.Α. Λέσβου υπηρετούν συνολι¬ 
κά 335 υπάλληλοι, αποφασίζουμε: 

1. Την υπερωριακή απασχόληση των υπαλλήλων της 
Ν.Α. Λέσβου, για το Β' εξάμηνο έτους 2004, για τις υπη¬ 
ρεσίες της Νήσου Λέσβου και του Επαρχείου Λήμνου και 
για σύνολο μέχρι 10.000 ωρών. 

2. Η υπερωριακή εργασία θα πραγματοποιηθεί κατά τις 
απογευματινές ώρες κάθε εργάσιμη ημέρα από 15:00 
έως 22:00. 

3. Επίσης δύναται να πραγματοποιηθεί κατά τις ημέρες 
αργίας από 8:00 έως 20:00 

4. Η καθιέρωση της υπερωριακής εργασίας των υπαλ¬ 
λήλων κρίνεται απαραίτητη για την αντιμετώπιση εποχια¬ 
κών εκτάκτων και επειγουσών υπηρεσιακών αναγκών των 
Υπηρεσιών και για υποστήριξη του Γ ραφείου του Νομάρ¬ 
χη και Έπαρχου κατά τις απογευματινές ώρες, καθώς και 
τις Κυριακές και αργίες. 

5. Από την απόφαση αυτή προκαλείται δαπάνη 85.000 
Ευρώ, που βαρύνει τον προϋπολογισμό της Ν.Α. Λέσβου 
στους Κ.Α.Ε. 0511 και 0512. 

Η υπερωριακή απασχόληση θα πραγματοποιείται εφό¬ 
σον προηγουμένως γίνεται γνωστό στον αρμόδιο Βοηθό 
Νομάρχη με σχετικό έγγραφο, στο οποίο θα αναφέρεται 
ο σκοπός και ο αριθμός των υπαλλήλων (ονομαστικά) που 
θα λάβουν μέρος στο ανάλογο συνεργείο υπερωριακής 
απασχόλησης, εκτός εκτάκτων περιπτώσεων που θα γνω¬ 
στοποιούνται την επόμενη μέρα. 

Στο τέλος κάθε μήνα θα υποβάλλονται ονομαστικές κα¬ 
ταστάσεις με το σύνολο των ωρών απασχόλησης τους, 
υπογεγραμμένες από τους προϊσταμένους της κάθε Υπη¬ 
ρεσίας. Η Διεύθυνση Οικονομικών Υπηρεσιών δε θα δέ¬ 
χεται καταστάσεις πληρωμής αν δεν έχουν την υπογραφή 
του Νομάρχη ή του Αρμόδιου Βοηθού Νομάρχη. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Ιουλίου 2004 

Ο Νομάρχης κ.α.α. 

ΔΗΜΗΤΡΙΟΣ ΣΑΡΑΓΚΑΣ 

-♦- 

Αριθ. 11/3882 (7) 

Καθιέρωση υπερωριακής εργασίας των υπαλλήλων του 
Δήμου Καλαμά, Ν. Ιωαννίνων από 1.10.2004 έως 
31.12.2004. 

Ο ΔΗΜΑΡΧΟΣ ΑΝΩ ΚΑΛΑΜΑ 
ΝΟΜΟΥ ΙΩΑΝΝΙΝΩΝ 

Έχοντας υπόψη: 

1) Τις διατάξεις του αρ.ΐθτου Ν. 3205/2003 Μισθολογι- 
κές ρυθμίσεις λειτουργιών και υπαλλήλων του Δημοσίου 
Ν.Π.Δ.Δ. & Ο.Τ.Α, μονίμων στελεχών των Ενόπλων Δυνά¬ 
μεων και αντιστοίχων της Ελληνικής Αστυνομίας και Λιμε¬ 
νικού Σώματος και άλλες συναφείς διατάξεις, που δημο- 
σιεύθηκε στο ΔΕΚ Τεύχος πρώτο Φ 297/23.12.2003. 

2) Τις διατάξεις της παρ. 10 του άρθρου 12 του Ν. 
2523/1997 «Διοίκηση Οργάνωση στελέχωση Περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις» που δημοσιεύθηκε στο ΦΕΚ Τεύχος Πρώ¬ 
το Φ 107/30.5.1997. 

3) Τις διατάξεις των άρθρ. 109 και109τουΝ. 1188/1981 
«Περί κυρώσεωςτου κώδικος περί καταστάσεως προσω¬ 
πικού Ο.Τ.Α.» που δημοσιεύθηκε στο ΦΕΚ 204/Α/ 
30.7.1981. 

4) Τις διατάξεις του άρθρου 18παρ.2του Ν. 2470/1997 
«Υπερωριακή εργασία» όπως αντικαταστάθηκε με το άρ¬ 
θρ. 15 του Ν. 2592/1998 και της αριθ. 2022941/ 2297/ 
0022/7.4.1998 σύμφωνα με τις οποίες καθιερώνεται για 
το προσωπικό του Δημοσίου, Ν.Π.Δ.Δ. και Ο.Τ.Α, εργασία 
με αμοιβή πέρα από το κανονικό ωράριο εργασίας ή κατά 
τις Κυριακές και εξαιρέσιμες ημέρες ή κατά τις νυχτερι¬ 
νές ώρες. 

5) Ότι στο Δήμο Άνω Καλαμά υπηρετούν επτά (7) τακτι¬ 
κοί υπάλληλοι και την ανάγκη καθιερώσεως υπερωριακής 
εργασίας για τους υπαλλήλους του Δήμου. 

6) Τις διατάξεις του άρθρου 18παρ. 4του Ν. 2470/1997 
σύμφωνα με τις οποίες οι αποφάσεις καθιέρωσης υπερω- 
ριακής εργασίας νυχτερινής και εξαιρέσιμων ημερών δεν 
μπορεί να έχουν αναδρομική ισχύ πέρατου μηνάς απάτην 
έκδοση τους. 

7) Τις διατάξεις του άρθρ. 21 παρ. 3 του Ν. 2515/1997 
σύμφωνα με τις οποίες η διάθεση των ωρών γίνεται ανά¬ 
λογα με τις εμφανιζόμενες υπηρεσιακές ανάγκες δεδο¬ 
μένου ότι η εκτέλεση των εργασιών που είναι αναγκαίες 
για τη λειτουργία του Δήμου δεν είναι δυνατή εντός του 
ωραρίου εργασίας, αποφασίζουμε: 

Καθιερώνουμε για το διάστημα έως 31.12.2004 απογευ¬ 
ματινή εργασία πέραν του κανονικού ωραρίου ή κατά τις 


Κυριακές και εξαιρέσιμες ημέρες ή κατά τις νυκτερινές 
ώρες για το τακτικό προσωπικό του Δήμου για την αντιμε¬ 
τώπιση των εκτάκτων και υπηρεσιακών αναγκών και καθο¬ 
ρίζουμε τις ώρες υπερωριακής απασχόλησης μέχρι 660 
ώρες απογευματινές και 180 Κυριακές και εξαιρέσιμες. 

Η δαπάνη που θα προκληθεί από αυτή την απόφαση θα 
ανέλθει στο ποσό των 4.500,00 ευρώ εις βάρος του προ¬ 
ϋπολογισμού του Δήμου Καλαμά. 

Η ωριαία αμοιβή τους θα είναι αυτή που προβλέπεται 
από τις διατάξεις του άρ. 4 του Ν. 3205/2003. 

Η ισχύς της παρούσας αρχίζει ένα μήνα πριν τη δημοσί¬ 
ευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παρακάλαμος, 22 Νοεμβρίου 2004 

Ο Δήμαρχος 
ΣΤΑΥΡΟΣ ΒΙΡΒΙΛΗΣ 

-♦- 

Αριθ. 5711 (8) 

Καθιέρωση υπερωριακής απασχόλησης σε υπάλληλο 
του Δήμου Σκουτάρεως Ν. Σερρών από 1.10.2004 μέ¬ 
χρι και 31.12.2004. 

Ο ΔΗΜΑΡΧΟΣ ΣΚΟΥΤΑΡΕΩΣ 
Ν. ΣΕΡΡΩΝ 

Έχοντας υπόψη: 

1. Τις διατάξεις του αρ. 8 παρ. 19 του Ν. 2307/1995 με τις 
οποίες αντικαταστάθηκε η παρ. 3 του αρ. 28 του Ν. 1832/ 
1989 σύμφωνα με τις οποίες η προσωρινή ανάθεση καθη¬ 
κόντων γραμματέα γίνεται με απόφαση του αρμοδίου 
προς διορισμό οργάνου. 

2. Τις διατάξεις του αρ. 109 του Ν. 1188/1981, αποφα¬ 
σίζουμε: 

1. Αναθέτουμε σε υπάλληλο του Δήμου Σκουτάρεως, 
την διεκπεραίωση της όλης γραφικής, διοικητικής, λογι¬ 
στικής κ.λ.π. εργασίας του Κ.Α.Π.Η. Δήμου Σκουτάρεως 
μέχρι και31.12.2004 με υπερωριακή απασχόληση. 

2. Καθορίζουμε τις ώρες εργασίας σε εικοσιπέντε (25) 
ώρες μηνιαίως. 

3. Η πληρωμή, θα γίνεται με καταστάσεις εργασίας και 
με σχετικό χρηματικό ένταλμα, ύψους 405,00 ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκούκαρι, 28 Σεπτεμβρίου 2004 
Ο Δήμαρχος 

ΙΩΑΝΝΗΣ ΑΠ. ΤΣΟΛΑΚΟΥΔΗΣ 

-♦- 

Αριθ. 5292 (9) 

Καθιέρωση υπερωριακής απασχόλησηςτου Δήμου Σκου¬ 
τάρεως Ν. Σερρών, για την τήρηση πρακτικών Συνε¬ 
δριάσεων του Δήμου από 16.9.2004 μέχρι31.12.2004. 

Ο ΔΗΜΑΡΧΟΣ ΣΚΟΥΤΑΡΕΩΣ 
Ν. ΣΕΡΡΩΝ 

Έχοντας υπόψη: 

1. Τις διατάξεις του άρθρου 106 του Ν. 1188/1981, όπως 
τροποποιήθηκε μετις διατάξειςτου άρθ. 8παρ. 17του Ν. 

2307/1995 (ΦΕΚ113 /Τ.Α/15.6.1995) «Προσαρμογή νομο¬ 
θεσίας αρμοδιότητας Υπουργείου Εσωτερικών στις δια¬ 
τάξεις για τη Νομαρχιακή Αυτοδιοίκηση και άλλες διατά¬ 
ξεις». 

2. Την υπ’ αριθ. 2/62864/0022/28.1.2004 κοινή απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης και Οικονομίας και Οικονομικών που δημοσι- 
εύθηκε στο ΦΕΚ 181 Β/30.1.2004 «Περί καθορισμού 
ορίων υπερωριακής εργασίας υπαλλήλων των Δήμων και 
Κοινοτήτων που θα τηρούν τα πρακτικά συνεδριάσεων 
Δημοτικών ή Κοινοτικών Συμβουλίων, των συμβουλίων, 
των συνδέσμων, των νομικών προσώπων και ιδρυμάτων», 
αποφασίζουμε: 

1. Βεβαιώνουμε ότι, οι συνεδριάσεις του Δημοτικού 
Συμβουλίου στις οποίες παρίσταται καιτηρείτα πρακτικά 
συνεδριάσεων υπάλληλος του Δήμου μας, κλάδου πραγ¬ 
ματοποιούνται πάντοτε εκτός ωραρίου υποχρεωτικής ερ¬ 
γασίας και τις βραδινές ώρες λόγω ασχολιών των Δημοτι¬ 
κών Συμβούλων. 

2. Καθιερώνουμε έως 31.12.2004 υπερωριακή με αμοι¬ 
βή εργασία σε υπάλληλο του Δήμου μας για την τήρηση 
των πρακτικών συνεδριάσεων του Δημοτικού Συμβουλί¬ 
ου. 

3. Καθορίζουμε τις ώρες της υπερωριακής απασχόλη¬ 
σης του υπαλλήλου σε τριάντα (30) κατά ανώτατο όριο το 
μήνα. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η δαπάνη που θα προκληθεί από την απόφαση αυτή θα 
ανέλθει στο ποσό των 640,00 ευρώ εις βάρος του προϋ¬ 
πολογισμού του Δήμου Σκουτάρεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκούταρι, 13 Σεπτεμβρίου 2004 
Ο Δήμαρχος 

ΙΩΑΝΝΗΣ ΑΠ. ΤΣΟΛΑΚΟΥΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 429/17.5.1995/τεύχος Β', που δημοσιεύθηκε η 
υπ’ αριθμ. 11872/19.4.1995 απόφαση του Περιφερειακού 
Διευθυντή Ανατολικής Αττικής και αφορά την 337/1994 
απόφαση του Δημοτικού Συμβουλίου Μαρκοπούλου Με- 
σογαίας, σχετικά με την ψήφιση νέου Ο.Ε.Υ. του Δήμου 
και συγκεκριμένα στο άρθρο 12 «θέσεις Προϊσταμένων»: 

• διορθώνεται το εσφαλμένο. 

Άρθρο 12 

Θέσεις Προϊσταμένων 

ΘΕΣΗ ΠΡΟΪΣΤΑΜΕΝΟΥ ΚΛΑΔΟΣ 

Τμήμα Εισπράξεων-Πληρωμών ΠΕΙ ήΤΕ17ήΔΕ1 

ή ΔΕΙ 

Τμήμα Δημοτικής Κατάστασης ΠΕΙ ήΤΕ17ήΔΕ15 
του Ληξιαρχείου ήΤΕ19.» 

• στο ορθό. 

Άρθρο 12 

Θέσεις Προϊσταμένων 

ΘΕΣΗ ΠΡΟΪΣΤΑΜΕΝΟΥ ΚΛΑΔΟΣ 

Τμήμα Εισπράξεων-Πληρωμών ΠΕΙ ήΤΕ17ήΔΕ15 

ή ΔΕΙ 

Τμήμα Δημοτικής Κατάστασης ΠΕΙ ήΤΕ17ήΔΕ1 

και Ληξιαρχείου ήΤΕ19.» 

Κατά τα λοιπά η απόφαση ισχύει ως έχει. 

(Αριθμ. Αποφ. 08/ΔΤΑ/23195/2004). 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














